ვენესუელური ბოლივარი
ბოლივარ ფუერტე (ბოლივარი) — ფულის ერთეული ვენესუელაში. ბოლივარ ფუერტე მიმოქცევაში შევიდა 2008 წლის 1 იანვარს, მან შეცვალა ბოლივარი. ბოლივარ ფუერტე შედგება 100 სენტიმოსგან. ISO 4217 კოდი — VEF. 2008 წლის 1 იანვრამდე მიმოქცევაში არსებობდა: ბანკნოტები ნომინალით 50 000, 20 000, 10 000, 5000, 2000, 1000, 500, 100, 50, 20, 10 და 5 ბოლივარი; მონეტები ნომინალით 500, 100, 50, 25, 5, 2 და 1 ბოლივარი, ასევე 50, 20, 10 და 5 სენტიმო. 2008 წლის 1 იანვარს დაიწყო ვალუტის დენომინაცია (1:1000). მიმოქცევაში შევიდა ახალი ბანკნოტები ნომინალით 2, 5, 10, 20, 50 და 100 ბოლივარი და მონეტები 1, 5, 10, 12½, 25 და 50 სენტიმო, ასევე 1 ბოლივარი.